കുട്ടിയെ കൈമാറിയത് അനുപമയുടെ അറിവോടെ സമ്മതപത്രം കണ്ടെന്ന് അജിത്തിന്റെ മുന് ഭാര്യ തിരുവനന്തപുരം കുട്ടിയെ ശിശുക്ഷേമ സമിതിയ്ക്ക് കൈമാറിയത് അനുപമയുടെ അറിവോടെയെന്ന് അജിത്തിന്റെ മുന് ഭാര്യ നാസിയ. അനുപമ ഒപ്പുവച്ച സമ്മതപത്രം താന് കണ്ടിരുന്നു. മൂന്നുമാസം ഗര്ഭിണിയായിരുന്നപ്പോള് തന്നെ അജിത്തിന് വിവരം അറിയാമായിരുന്നു. ഇരുവരും ഫോണ്കോളും വീഡിയോ കോളും ചെയ്തിരുന്നു. മറിച്ചുള്ള പ്രചാരണം തെറ്റാണ്. തന്റെ വിവാഹമോചനത്തിന് കാരണം അനുപമയാണ്. വിവാഹമോചനം നേടിയാല് കുഞ്ഞുമായി അജിത്തിന് ഒപ്പം പോകുമെന്ന് അനുപമ പറഞ്ഞിരുന്നു. തുടര്ന്ന് വിവാഹമോചനം തരില്ലെന്ന് പറയാന് താന് അനുപമയുടെ വീട്ടില് പോയിരുന്നു. ഇതിനു ശേഷമാണ് കുഞ്ഞിനെ ദത്ത് നല്കിയത്. അവിടെവച്ചാണ് സമ്മതപത്രം കണ്ടത്. ബോധത്തോടെയാണ് അനുപമ സമ്മതപത്രത്തില് ഒപ്പിട്ടത്. അജിത്തും അനുപമയും തമ്മില് നിയമപരമായി വിവാഹം കഴിച്ചിട്ടില്ല. തന്റെ ഭര്ത്താവായിരിക്കെയാണ് അനുപമയുമായി ബന്ധമുണ്ടായത്. ഇത് ചോദിച്ചപ്പോള് സഹോദരിയെപ്പൊലെയാണ് അനുപമയെന്നാണ് അന്ന് പറഞ്ഞത്. വിവാഹ മോചനത്തിനായി അജിത്ത് മാനസികമായി പീഡിപ്പിച്ചു. ഇവര് തമ്മിലുള്ള ബന്ധം കാരണം വീട്ടില് കിടക്കാന് പറ്റിയിരുന്നില്ല. അടുത്ത വീട്ടിലാണ് കിടന്നത്. വീട്ടില് വിളിച്ച് തന്നെ വിളിച്ചു കൊണ്ടു പോകാന് അജിത്ത് നിര്ബന്ധിച്ചിരുന്നു. കുട്ടിയുണ്ടായ ശേഷം ഭീഷണിപ്പെടുത്തിയാണ് അജിത്ത് വിവാഹമോചനം വാങ്ങിയത്. 2011 ലായിരുന്നു വിവാഹം. ജനുവരിയില് വിവാഹമോചനം നേടിയതെന്നും നാസിയ പറഞ്ഞു.